แบงก์กรุงไทยแจงแอปพลิเคชันล่มชั่วคราว
แบงก์กรุงไทยออกโรงแจงแอปพลิเคชัน กรุงไทย NEXT ล่มเกือบทั้งวัน เนื่องจากมีคนใช้บริการมากในช่วงสิ้นเดือน
28 พ.ค. 2562

แบงก์กรุงไทยออกโรงแจงแอปพลิเคชัน กรุงไทย NEXT ล่มเกือบทั้งวัน เนื่องจากมีคนใช้บริการมากในช่วงสิ้นเดือน
วันนี้ 28 พ.ค.2562 ธนาคารกรุงไทยชี้แจงผ่านทางเฟซบุ๊กชื่อ Krungthai Care เมื่อช่วงเช้าประมาณ 07.30 น. ว่า "ขณะนี้มีผู้ทำธุรกรรมผ่าน แอปพลิเคชัน กรุงไทย NEXT จำนวนมาก ทำให้ผู้ใช้งานบางส่วนไม่สามารถทำรายการได้ ทั้งนี้ ท่านสามารถใช้บริการผ่านสาขา และ ATM/ADM ได้ตามปกติ ขออภัยในความไม่สะดวกมา ณ ที่นี้"
รายงานจากธนาคารกรุงไทยแจ้งว่า ลูกค้าของธนาคารไม่สามารถเข้าทำธุรกรรมทางการเงินผ่านทางแอปพลิเคชัน กรุงไทย NEXT ตั้งแต่ช่วงเช้า เนื่องจากเป็นช่วงสิ้นเดือน มีคนเข้ามาทำธุรกรรมจำนวนมาก ทำให้ระบบล่มเป็นนการชั่วคราว และในช่วงบ่ายแอปพลิเคชัน กรุงไทย NEXT กลับมาใช้งานได้ตามปกติ